РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 3
от заседанието на Комисия ”Международна дейност” на ВСС,
проведено на 30.01.2013 г.

Днес, 30.01.2013 г. (сряда) от 13.00 часа, в зала 312 на Висшия съдебен съвет, ул. „Екзарх Йосиф” №12, ет. 3, се проведе заседание на комисия “Международна дейност” в състав:

ПРЕДСЕДАТЕЛ:     Соня Найденова
ЧЛЕНОВЕ:    	  Магдалена Лазарова
				  Мария Кузманова 
                		  Милка Итова 
			  Михаил Кожарев - отсъства

На заседанието на комисията присъства: Христина Тодорова – директор на дирекция „Международна дейност” в Администрацията на Висшия съдебен съвет.

1. ОТНОСНО: Писма от Националния институт на правосъдието, Софийския окръжен съд, Административен съд – София-град, Районен съд – Хасково, Военно-апелативен съд до г-жа Соня Найденова – представляващ ВСС и председател на комисия “Международна дейност” с информация за проблеми и трудности, възникнали в хода на реализирани по ОПАК проекти, изпълнявани от Националния институт на правосъдието за периода 2009-2012 г.

КОМИСИЯ „МЕЖДУНАРОДНА ДЕЙНОСТ”
РЕШИ:

1.1. ПРИЕМА за сведение писмата от Националния институт на правосъдието, Софийския окръжен съд, Административен съд – София-град, Районен съд – Хасково, Военно-апелативен съд до г-жа Соня Найденова – представляващ ВСС и председател на комисия “Международна дейност” с информация за проблеми и трудности, възникнали в хода на реализирани по ОПАК проекти, изпълнявани от Националния институт на правосъдието за периода 2009-2012 г.
1.2. ВЪЗЛАГА на дирекция „Международна дейност” да обобщи отговорите, получени от органите на съдебната власт.
1.3. ПРЕДОСТАВЯ писмата от Националния институт на правосъдието, Софийския окръжен съд, Административен съд – София-град, Районен съд – Хасково, Военно-апелативен съд до г-жа Соня Найденова – представляващ ВСС и председател на комисия „Международна дейност” с информация за проблеми и трудности, възникнали в хода на реализирани по ОПАК проекти, изпълнявани от Националния институт на правосъдието за периода 2009-2012 г., на Комисия по бюджет и финанси, за сведение и по компетентност.

2. ОТНОСНО: Писмо  от Моника Димитрова-Бийчър – директор и ръководител на Управляващия орган на Оперативна програма “Административен капацитет” (УО на ОПАК) до г-жа Соня Найденова – представляваща Висшия съдебен съвет относно Оперативна програма “Административен капацитет” като финансов инструмент за оптимизиране на съдебната система.

КОМИСИЯ „МЕЖДУНАРОДНА ДЕЙНОСТ”
РЕШИ:

2.1. ПРЕДЛАГА в срок до края м. февруари 2013 г. комисия „Международна дейност”, съвместно с комисия по Бюджет и финанси, да се срещнат с Управляващия орган на Оперативна програма „Административен капацитет”.

3. ОТНОСНО: Получено по електронно писмо от г-жа Ана Шкемби – ръководител на Правния и документационен сектор в отдел “Правни въпроси, документация и организация”, която ще координира официалното посещение на делегацията от Висшия съдебен съвет по правосъдие на Албания във Висшия съдебен съвет на Република България.

КОМИСИЯ „МЕЖДУНАРОДНА ДЕЙНОСТ”
РЕШИ:

3.1. След получаване на становището от комисия „Бюджет и финанси” комисия „Международна дейност” да отговори на писмото от г-жа Ана Шкемби - ръководител на Правния и документационен сектор в отдел “Правни въпроси, документация и организация”, която ще координира официалното посещение на делегацията от Висшия съдебен съвет по правосъдие на Албания във Висшия съдебен съвет на Република България.

4. ОТНОСНО: Обсъждане на възможност за промяна на екипа за управление на проект по Програмна област 31 „Изграждане на капацитет и сътрудничество в областта на съдебната власт на Норвежкия финансов механизъм за кандидатстването на Висшия съдебен съвет, в качеството му на бенефициент, утвърден с решение на комисия „Международна дейност” по протокол № 2/23.01.2013 г., поради оттегляне на точката от дневния ред на заседанието на ВСС на 24.01.2013 г.

КОМИСИЯ „МЕЖДУНАРОДНА ДЕЙНОСТ”

4.1. НЕ ВЗЕМА решение за промяна в приетото решение на комисия „Международна дейност” по протокол № 2/23.01.2013 г. относно екипа за управление.

5. ОТНОСНО: Писма с Вх. № 04-00-012 от 21.01.2013 г. и вх. № 04-00-012/1 от 24.01.2013 г. във връзка с командироване на Искър Искъров, съдия в Районен съд – Бургас в Регистратурата на Европейския съд по правата на човека, гр. Страсбург, Франция.

КОМИСИЯ "МЕЖДУНАРОДНА ДЕЙНОСТ"
Р Е Ш И :

5.1. ИЗПРАЩА преписката на комисия “Бюджет и финанси” за преценка относно поемане на посочените по-горе в мотивите към настоящия проект на решение финансови задължения, в зависимост от възможностите на бюджета на съдебната власт, за сведение и по компетентност.

6. ОТНОСНО: Участие в социологическо проучване за извършване на независима оценка на изпълнението на Комуникационния план на Оперативна програма “Административен капацитет” (ОПАК).

КОМИСИЯ „МЕЖДУНАРОДНА ДЕЙНОСТ”
РЕШИ:

6.1. Възлага на дирекция “Международна дейност” да попълни въпросника за оценка на Комуникационния план на Оперативна програма “Административен капацитет”.
7. ОТНОСНО: Информация от Иван Маринов – главен секретар при администрацията на главния прокурор и Антоанета Никова – началник кабинет на председателя на Върховния касационен съд, относно командировани в чужбина представители на Прокуратурата на Република България и на ВКС, както и тридесет и един доклада от командировани в чужбина представители на Прокуратурата на Република България и един доклад от командирован в чужбина представител на Върховния касационен съд.

КОМИСИЯ „МЕЖДУНАРОДНА ДЕЙНОСТ”
РЕШИ:

7.1. ПРИЕМА за сведение информацията от Иван Маринов – главен секретар при администрацията на главния прокурор и Антоанета Никова – началник кабинет на председателя на Върховния касационен съд, относно командировани в чужбина представители на Прокуратурата на Република България и на Върховния касационен съд.

7.2. ВЪЗЛАГА на дирекция „Международна дейност” да актуализира информацията в таблицата за командированите в чужбина лица от протоколите на съдебната власт, изготвена в изпълнение на решение по Протокол № 28 от 12.09.2012 г. във връзка с решение по протокол № 27 от 25.07.2012 г. на комисия „Международно правно сътрудничество” на ВСС.

7.3. ПРИЕМА за сведение тридесет и един доклада от командировани в чужбина представители на Прокуратурата на Република България и един доклад от командирован в чужбина представител на Върховния касационен съд.

8. ОТНОСНО: Писмо от Моника Димитрова-Бийчър – ръководител на Управляващия орган на Оперативна програма “Административен капацитет” с искане за предоставяне на информация във връзка с изготвянето на Годишен доклад за напредъка по ОПАК за 2012 г.

КОМИСИЯ „МЕЖДУНАРОДНА ДЕЙНОСТ”
РЕШИ:

8.1. Да се изпрати окръжно писмо до административните ръководители на специализираните, апелативните, административните, окръжните, районните и военните съдилища за предоставяне на информация в срок до      1 март 2013 г.

8.2. ВЪЗЛАГА на дирекция „Международна дейност” да обобщи получените отговори на въпросника и да ги изпрати на Управляващия орган на Оперативна програма „Административен капацитет” в срок до 15 март 2013 г.

9. ОТНОСНО: Обсъждане на проект на програма и организационни въпроси, свързани с Общото събрание на Европейската мрежа на съдебните съвети в София          5-7 юни 2013 г. (версия 25/1/2013).

КОМИСИЯ „МЕЖДУНАРОДНА ДЕЙНОСТ”
РЕШИ:

9.1. ОТЛАГА разглеждането на т. 9 за следващото заседание на 6 февруари 2013 г.

Точка Разни: Изслушване на Майя Русева – национално лице за контакт на Консултативния съвет на европейските съдии.
	По точка Разни комисия „Международна дейност” на ВСС изслуша г-жа Майя Русева – национално лице за контакт на Консултативния съвет на европейските съдии относно дейността й в съвета.

ПРЕДСЕДАТЕЛ 
НА КОМИСИЯТА:    /П/
								СОНЯ НАЙДЕНОВА